ઘણાને મતે ખીચડી મસાલાહીન હોવી જોઈએ તો કોઈક એમ માને છે કે સ્વાદમાં બદલાવ ખાતર મસાલેદાર, ચટાકેદાર ખીચડી હોય તો જામો પડી જાય! કોઈક ને એમ લાગે છે કે ખીચડીને ‘નેશનલ ફૂડ’ જાહેર કરીને રોજ રાતે ડીનરમાં ખીચડી જ ખાવાનો આદેશ આવવો જોઈએ, તો કોઈકને મન ખીચડી માંદગીમાં કે શોકમાં લેવાતો ખોરાક છે, એટલે દિવાળીના દિવસોમાં ખીચડી બનાવવા પર બેન લાગવો જોઈએ! પણ મારા માટે, ભલે નેશનલ ફૂડ ના સહી, એક સુપર ફૂડ કે ‘વન પોટ હોલ મીલ’ તરીકે પણ ખીચડીને વૈશ્વિક નકશા પર લાવવાની જરૂર છે તો ખરી!